section_heading: Prvi svjetski rat
paragraph_text: Krajem travnja 1917. imenovan je zapovjednikom 35. divizije koja se nalazila na Solunskom bojištu zamijenivši na tom mjestu Carla Petitti di Roreta. Istodobno je zapovijedao i Talijanskim ekspedicijskim snagama u Makedoniji (Corpo di Spedizione della Macedonia). Navedenu dužnost je obnašao međutim, jako kratko, do lipnja 1917. kada je došao u sukob s francuskim generalom Sarrailom, te kada je na njegov zahtjev smijenjen. Nakon povratka u Italiju, u kolovozu 1917., promaknut je u čin general poručnika, nakon čega je u listopadu imenovan zapovjednikom XI. korpusa.